GREPIT 6 a fost o experiență complet nouă și fascinantă pentru mine - pentru prima dată, am văzut cum este să fii de cealaltă parte a baricadelor. În loc să mă gândesc ca de obicei cum să mă strecor în afara programului și să fac cât mai multe pozne, scopul meu era acum să ajut la organizarea concursului și să contribui la o experiență cât mai bună pentru toți participanții. În loc să fiu preocupat cum să-mi prezint propriul proiect într-o lumină cât mai favorabilă, acum, pentru a putea juriza cât mai corect, datoria mea era să fiu cât mai obiectiv și să ascult cu atenția cuvenită prezentarea fiecărui concurent. GREPIT 6 a fost pentru prima oară când concursul nu mai era despre mine, ci despre ceilalți. Dan Bărbulescu Web Developer (Student Employee) @ Institutul pentru Îmbunătățirea Calității în Educație, Berlin